Diari Oficial de la Generalitat Valenciana


Sumari del DOGV 5271, del 01-06-2006 (2006/5525)

RESOLUCIÓ de 22 de febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Sueca realitza a favor de la Generalitat Valenciana de l'ús de tres aules buides situades en el claustre de la placeta del Convent, per a ubicar-hi el cinqué jutjat de Sueca.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5525


Data del document
:   22-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sueca
    * cultura regional
    * propietat immobiliària
    * transmissió de la propietat

RESOLUCIÓ de 22 de febrer de 2006, de la Conselleria d'Economia, Hisenda i Ocupació, per la qual s'accepta la cessió gratuïta que l'Ajuntament de Sueca realitza a favor de la Generalitat Valenciana de l'ús de tres aules buides situades en el claustre de la placeta del Convent, per a ubicar-hi el cinqué jutjat de Sueca. [2006/X5525]  
L'Ajuntament de Sueca, per acord aprovat en sessió plenària realitzada el dia 3 de març del 2005, modificat per Acord Plenari de 2 de juny del 2005, va adquirir el compromís de cedir gratuïtament a la Generalitat Valenciana, Conselleria de Justícia, Interior i Administracions Públiques, un solar dotacional de 6.187,10 m2 del sector C-8, una vegada siga propietat municipal com a conseqüència de la reparcel·lació, que està pendent de ser aprovada. Mentrestant, i per a albergar-hi el cinqué jutjat que s'ha concedit a Sueca, l'ajuntament cedix a la Generalitat l'ús de tres aules buides que es troben en el claustre de la placeta del Convent, enfront de l'entrada del claustre. A l'acord s'adjunta un pla, en el que s'identifica l'espai l'ús del qual se cedix.  
La Conselleria de Justícia, Interior i Administracions Publiques, ha proposat que s'accepte la cessió  
Amb data 5 d'agost de 2005, la secretària de l'Ajuntament, amb el vistiplau de l'alcalde, expedix una certificació segons la qual en l'Inventari Municipal de Béns de l'Ajuntament de Sueca figura donat d'alta, en l'epígraf 1, Béns Immobles, Edificis, i amb el número d'inventari 2.1.0268.83 .el centre de dia, arxiu històric, escola taller., situat a la placeta del Convent 12, i inscrit en el Registre de la Propietat de Sueca, tom 2450, llibre 746, foli 148, finca 49.308. A la certificació s'adjunta la fitxa d'inventari de l'immoble, i es pot comprovar que es tracta d'un edifici de tres plantes, amb una superfície construïda de 3.255,09 m2, que té la naturalesa jurídica de bé de servici públic.   
La naturalesa jurídica de l'immoble justifica que no s'haja efectuat la cessió conforme a la tramitació dels articles 109 i següents del Reglament de Béns de les Entitats Locals, que només resulten d'aplicació als béns patrimonials. Tampoc s'ha aprovat per l'ajuntament, atés el caràcter temporal de l'ocupació, una mutació demanial, conforme al que establix la disposició addicional onzena de la Llei 14/2003, de Patrimoni de la Generalitat Valenciana, que autoritza la transmissió de la titularitat de béns de domini públic, necessaris per a prestar servicis competència de l'administració autonòmica.  
Es considera que la cessió d'ús aprovada té la consideració d'una autorització per a l'ocupació d'una porció del domini públic municipal, en els articles bàsics de la Llei 33/2003, de 3 de novembre de Patrimoni de les Administracions Públiques i en el Reglament de Béns de les Entitats Locals.  
En conseqüència, fent ús de les atribucions conferides per la legislació vigent, resolc:  
Primer  
Acceptar l'autorització concedida per l'Ajuntament de Sueca per a la utilització gratuïta de tres aules, que es troben en el claustre de la placeta del Convent, enfront de l'entrada del claustre, identificades en el pla que es troba en l'expedient i s'adjunta al present acord.  
Les esmentades aules formen part de l'edifici de propietat municipal situat a la plaça del Convent 12, inventariat amb el codi 5.8.54786.84, que confronta: front, església del convent; fons, solar de l'antic centre de dia; dreta, plaça del Convent; i esquerra, residència Sant Josep.   
Consta inscrit en el Registre de la Propietat de Sueca al tom 2450, llibre 746, foli 148, finca 49628, inscripció 1a. Referència cadastral: 5500367FT8739O2969WL.  
Segon  
L'autorització realitzada per l'Ajuntament de Sueca s'efectua amb la condició de destinar les aules a ubicar-hi el cinqué jutjat de Sueca i es mantindrà fins a la construcció del nou edifici en el solar que, a l'objecte, cedirà l'Ajuntament a la Generalitat.  
València, 22 de febrer de 2006.. El conseller: Gerardo Camps Devesa.